kardosdrur/scandi-wiki huggingface dataset:
China Datang Corporation

China Datang Corporation (CDT) er en statsejet kinesisk elproducent, der blev etableret i 2002 med basis i det tidligere State Power Corporation of China.
Datterselskaber omfatter Datang International Power Generation Company (大唐国际发电股份) og Datang Renewable Power Company.

Referencer 

Energivirksomheder fra Kina
Etableret i 2002
Adjud

Adjud (rumænsk udtale: [adˈʒud]; ) er en by i distriktet Vrancea i Vest Moldavien, Rumænien. Det har en befolkning på 14.670 indbyggere (2011). Det ligger ved et jernbaneknudepunkt. Adjud ligger nord for det punkt, hvor floden Trotuș løber ind i Siret, og har tidligere været en markedsby.

Byen administrerer tre landsbyer: Adjudu Vechi, Burcioaia og Șișcani, og har  indbyggere.

Geografi 
Adjud ligger på en slette og er omgivet af bakker på op til 400 meters højde ved foden af de Transsylvanske Alper. Byens gennemsnitlige højde er 100 meter over havets overflade. Det omkringliggende land er gunstigt for landbrug.

Klimaet er tempereret med en årlig gennemsnitstemperatur på 8-10 °C og en gennemsnitlig nedbør på 500 mm/m om året. Den er kendetegnet ved fremherskende nordenvind med vinde fra syd og sydøst i den varme årstid. På grund af sin placering i krydset mellem provinserne Moldavien, Valakiet og Transsylvanien, har det været et vigtigt vej- og jernbaneknudepunkt siden oldtiden. Byens areal var i 1997 på 5.911 ha, hvoraf 105 ha var dækket af bygninger og gårde.

Kilder og henvisninger 

Byer i distriktet Vrancea
Laurentien af Nederlandene

Prinsesse Laurentien af Nederlandene (født som Petra Laurentien Brinkhorst; født 25. maj 1966 i Leiden) er en nederlandsk prinsesse, der er gift med prins Constantijn af Nederlandene, som er lillebror til kong Willem-Alexander af Nederlandene. 
 
Prinsesse Laurentien er datter af den nederlandske politiker og tidligere minister Laurens Jan Brinkhorst og Jantien Brinkhorst-Heringa. I 2001 blev hun gift med prins Constantijn, der er den yngste af dronning Beatrix af Nederlandene og prins Claus af Nederlandenes tre sønner og nummer 4 i den nederlandske tronfølge efter sin storebrors tre døtre. De har tre børn, der har fået titel som greve og grevinder af Oranje-Nassau for at begrænse antallet af prinser og prinsesser.

Ægteskab og børn  
Laurentien Brinkhorst giftede sig den 17. maj 2001 i Haag med prins Constantijn af Nederlandene. De har børnene: 
 Eloise Sophie Beatrix Laurence, grevinde af Oranje-Nassau, jonkvrouw (ungfrue) af Amsberg (Haag, 8. juni 2002) 
 Claus-Casimir Bernhard Marius Max, greve af Oranje-Nassau, jonkheer (junker) af Amsberg (Haag, 21. marts 2004). 
 Leonore Marie Irene Enrica, grevinde af Oranje-Nassau, jonkvrouw (ungfrue) af Amsberg (Haag, 3. juni 2006)

Titler og prædikater

Laurentiens fulde titel og prædikat er: Hendes Kongelige Højhed Prinsesse Petra Laurentien af Nederlandene, Prinsesse af Oranje-Nassau, Jonkvrouw van Amsberg.

Referencer

Eksterne henvisninger 

Het Koninklijk Huis – Det nederlandske kongehus' officielle hjemmeside  
 

Huset Oranien-Nassau
Prinsesser af Nederlandene
Personer fra Leiden
Den hedonistiske trædemølle

Den hedonistiske trædemølle () er en observeret tendens hos mennesker til hurtigt at vende tilbage til et relativt stabilt niveau af lykke på trods af store positive eller negative begivenheder eller ændringer i livet.

Ifølge teorien vil en person i takt med at vedkommende tjener flere penge også øge sine forventninger og ønsker, hvilket vil resultere i ikke at opnå nogen permanent tilføjelse i lykkefølelse. Philip Brickman og Donald T. Campbell opfandt begrebet i deres essay "Hedonic Relativism and Planning the Good Society" (1971). Den hedonistiske trædemølle omhandler således, at rigdom ikke fører til øget lykke.

Se også 
 Hedonisme
 Livsstilsinflation

Referencer

Eksterne henvisninger 
 
 
 The Overspent American: Why We Want What We Don't Need by Juliet B. Schor
 
 

Rigdom
Lykke
Lidelse
Maurits af Nederlandene

Prins Maurits af Nederlandene ( i Haag – 4. juni 1850 samme sted) var en nederlandsk prins, der var en yngre søn af kong Vilhelm 3. af Nederlandene (1817–1890) og dronning Sophie.

Prins Maurits døde seks år gammel af meningitis i 1850. Alle kong Vilhelm og dronning Sophies døde i deres fars levetid. Prins Maurits var den første der døde, og han blev fulgt af sin ugifte ældre bror Prins Vilhelm i 1879, og sin ligeledes ugifte yngre bror Prins Alexander i 1884. Det var derfor brødrenes halvsøster Prinsesse Vilhelmine (1880–1962), der blev tronfølger i Nederlandene, mens en fjern slægtning Adolf, tidligere hertug af Nassau (1817–1905) blev tronfølger i Luxembourg.

Eksterne henvisninger 

Personer fra Haag
Prinser af Nederlandene
Huset Oranien-Nassau
Mr Cool

Erik Anton Martin Magnusson, kendt under kunstnernavnet Mr Cool, født 6. november 1983 i Trelleborg, er en svensk komiker og rapper.

Biografi 
Mr Cool er en del af det skånske hiphop-kollektiv Rappare i Samverkan og gjorde sig bemærket som den ene halvdel af duoen Dubbel Trubbel sammen med Färska Prinzen. Mr. Cool er blevet kendt for sine grove tekster og snoede humor, hvor temaer som pædofili, mord og voldtægt er almindelige. Som den eneste hiphop-kunstner optrådte han i 2011 i tv-programmet Kobras specialprogram om kønsrock. I 2012 vandt han Vendetta-turneringen og blev kåret til Sveriges bedste battlerapper efter at have mødt Björn "Grizzly" Carlsson i finalen.

Han er også aktiv som stand-up komiker og deltog i humorprogrammet Specialisterna, som blev sendt i P3. Han er også kendt fra flere podcast-radioprogrammer, såsom Specialisterna og Anton Magnusson Podcast.

I april 2015 blev der kørt en kampagne på Facebook, hvor besøgende blev opfordret til at boykotte Emmaboda-festivalen, hvor Mr Cool var booket til at spille. Årsagen var, hvad der blev beskrevet som "seksistiske, racistiske og homofobiske tekster". Mr Cool aflyste sin koncert, men optrådte stadig på festivalen sammen med Simon Gärdenfors.

I juni og juli 2018 blev der kørt endnu en kampagne mod Mr Cool på blandt andet Facebook og Instagram med krav om, at sangen "Knulla barn" skulle fjernes fra streamingtjenesten Spotify. Kritikken førte til, at sangen endte på førstepladsen på Spotifys "Viral 50 in Sweden" chart, inden den blev fjernet fra streamingtjenesten helt. Kampagnen resulterede også i, at Magnusson og Simon Gärdenfors, som medvirker på sangen, blev politianmeldt for at opildne og forføre unge mennesker.

Diskografi 

 2010 - Rap Hop (Saker som barnbarnen inte borde veta)
 2015 - Discofeber (Eller: Mr Cools varnande sagor)

Kilder 

Rappere
Musikere fra Sverige
Tokyo Gas

er et japansk gasforsyningsselskab, der forsyner Tokyo og byerne omkring Tokyo med naturgas.

Virksomheden blev etableret 1. oktober 1885 af Shibusawa Eiichi og Asano Sōichirō ved at de overtog forretningsaktiver fra Tokyo Prefecture Gas Bureau.

Referencer 

Energivirksomheder fra Japan
Etableret i 1895
Osaka Gas

er et japansk gasselskab med hovedkvarter i Osaka. Det forsyner Kansai-regionen, især Keihanshin-området med naturgas.
Osaka Gas er også engageret i transport og produktion af naturgas og LNG. Det er de bl.a. igennem aktiver i Australien, Norge og Oman; samt rørledninger og LNG-terminaler.
Der er 68 mio. husstande i deres forsyningsområde og de vedligeholder 56.500 km gasledning..

Referencer 

Energivirksomheder fra Japan
Etableret i 1897
Inpex

INPEX Corporation er et japansk olie- og gasselskab, der blev etableret i februar 1966 som North Sumatra Offshore Petroleum Exploration Co., Ltd.
Inpex har projekter i Japan, Australien og Indonesien. I Japan den primære aktivitet Minami-Nagaoka gafeltet i Niigata-præfekturet.

Referencer 

Energivirksomheder fra Japan
Etableret i 2006
Eneos Holdings

er en japansk olie- og metalvirksomhed med hovedkvarter i Tokyo. Virksomheden blev etableret som JXTG Holdings i 2010 og har haft sit nuværende navn siden 2020. Det er en del af Mitsubishi.

Nuværende datterselskaber omfatter:
 Eneos - olieraffinaderier og tankstationer
 JX Nippon Oil & Gas Exploration - olie- og gasefterforskning samt produktion
 JX Nippon Mining & Metals - minedrift og metaller

Referencer 

Energivirksomheder fra Japan
Etableret i 2010
Mărăşeşti

Mărășești (rumænsk udtale: [mərəˈʃeʃtʲ]) er en lille by i distriktet Vrancea i Vestmoldavien, Rumænien. Den har  indbyggere, og administrerer seks landsbyer: Călimănești, Haret, Modruzeni, Pădureni, Siretu og Tișița.

Geografi 
Byen ligger i den østlige del af distriktet, på grænsen til distriktet Galați . Den ligger 20 km nord for distriktets hovedsæde, Focșani. Mărășești ligger på højre bred af floden Siret, som adskiller det fra Galați, i det område, hvor Siret modtager vandet fra floderne Șușița og Zăbrăuț.

Historie 

Kong Milan 1. af Serbien blev født i Mărășești den 22. august 1854.

I 1917 under Første Verdenskrig blev  mellem Kongeriget Rumænien og Det tyske kejserrige udkæmpet i nærheden af byen. Det var det sidste større slag på den rumænske front under 1. verdenskrig. Et mausoleum med resterne af 5.073 rumænske soldater blev bygget til minde om den rumænske sejr.

Kilder og henvisninger 

Byer i distriktet Vrancea
Disponibel indkomst

Disponibel indkomst er den samlede indkomst fratrukket direkte skatter og obligatoriske bidrag til sociale ordninger o.l. Den betegner dermed det beløb, som modtageren selv kan bestemme over. Disponibel indkomst opgøres ofte for personer og husholdninger, men kan også opgøres for andre enheder som eksempelvis selskaber. Ligeledes kan den disponible nationalindkomst for et land beregnes. Denne består af nationalindkomsten fratrukket (netto-)overførsler til udenlandske organisationer, bistand til udviklingslande o.l.

For personer er den disponible indkomst et centralt statistisk begreb, som blandt andet er grundlaget for almindelige analyser af indkomstfordelingen i et samfund. I Danmark beregnes den som summen af erhvervsindkomst, offentlige overførsler og private pensionsudbetalinger samt formueindkomst (inklusive lejeværdien af egen bolig for boligejere) og anden personlig indkomst, men fratrukket skat mv., renteudgifter og underholdsbidrag. Den præcise afgrænsning af, hvad der indgår i den disponible indkomst, kan variere fra land til land og for forskellige institutioner.

Ved at fratrække personlige udgifter til privat forbrug fremkommer den personlige opsparing, altså indkomst, der er tilbage, efter at alt forbrug er betalt.

Den marginale forbrugskvote er den andel af en ændring i den disponible indkomst, der bliver anvendt til forbrug. Hvis den disponible indkomst eksempelvis stiger med 100 kr., og 65 kr. heraf bliver anvendt til at forøge forbruget, er den marginale forbrugskvote 65 %. Da disponibel indkomst definitorisk kun kan anvendes til enten forbrug eller opsparing, er den marginale opsparingskvote altid lig med (1 - den marginale forbrugskvote) og vil i dette eksempel altså være 35 %. Begrebet marginal forbrugskvote spiller en vigtig rolle i forståelsen af virkningen af finanspolitik på den samlede efterspørgsel i en økonomi, idet den indgår som en vigtig bestanddel i finanspolitikkens såkaldte multiplikatoreffekt.

Referencer 

Skat
Økonomi
Store Kongensgade 23 (Søren Ulrik Thomsen)

Store Kongensgade 23 er et langt essay af Søren Ulrik Thomsen der udkom i august 2021.
Essayet kredser omkring erindringer fra ungdommen, familie, hans mors sygdom og refleksioner over aldring og psykiatri.

Titlen henviser til nummer 23 på Store Kongensgade, hvor Thomsen boede på 4. sal som teenager efter at være flyttet dertil fra Stevns.
Den forholdsvis korte tid familien boede der var ifølge forfatteren både meget lykkeligt og meget ulykkeligt på samme tid og det vigtigste sted i livet.

Essayet blev vældigt godt modtaget af anmelderne, hvor Berlingskes Søren Kassebeer gav den seks stjerner
mens Politikens Jes Stein Pedersen gav den 5 hjerter.

Bogen er indlæst af Niels Skousen i 2021 og tilgængelige på Nota.

Referencer 

Litteratur fra Danmark
Litteratur i 2021
Sulinaarmen

Sulinaarmen (eller Sulina-armen eller Sulinakanalen ) er den midterste flodarm  af Donau-floden i Donau-deltaet,   i det østligste Rumænien.

De to andre hovedgrene af Donau er Kilijske hyrlo (Chilia) mod nord og Sfântu Gheorghe-armen mod syd.

Sulina-armenløber lige mod øst, starter ved Tulcea og når Sortehavet ved havnen i Sulina.

Kilder og henvisninger
 
Gesetz, betreffend die antheilige Übernahme einer Garantie zur Herstellung der dauernden Fahrbarkeit des Sulina-Armes der Donaumündungen|Gesetz, betreffend die antheilige Uebernahme einer Garantie des Norddeutschen Bundes für eine zur Herstellung der dauernden Fahrbarkeit des Sulina-Armes der Donaumündungen von der Europäischen Donauschiffahrts-Kommission aufzunehmenden Anleihe.  11. juni 1868  de.wikisource.org
 romanianmonasteries.org, Delta Dunării
Donau
Odobeşti

Odobești (rumænsk udtale: [odoˈbeʃtʲ]) er en by i distriktet Vrancea i Vestmoldavien, Rumænien. Byen har  indbyggere, og administrerer én landsby, Unirea.

Byen ligger i den centrale del af distriktet, ved foden af Østkarpaterne og på bredden af floden ​​Milcov, 10 km nordvest for distriktets hovedsæde, Focșani.

Historie 
De ældste arkæologiske fund i regionen går tilbage til bondestenalderen. 1227 er der en bebyggelse ved navn Civitas de Mylco på det sted, hvor den nuværende by ligger, beboet af Kiptjakker (kumaner), som blev fuldstændig ødelagt i 1241 under Den Gyldne Hordes hærgen.

Derefter eksisterede der fra det 13. til det 16. århundrede en borg som et forsvar mod tyrkiske invasioner.

Det første dokumentariske vidnesbyrd om Odobești stammer fra 1626. Stedet lå i den sydlige del af Fyrstendømmet Moldova, direkte på grænsen til Fyrstendømmet Valakiet. Begge fyrstendømmer var i afhængighed af Det Osmanniske Rige. I 1788 fandt der kampe sted i Odobești under den Russisk-østrigske tyrkiske krig. Yderligere ødelæggelser fulgte i 1802 ved et jordskælv og i 1803 ved en større brand.
I 1861 fik Odobești status som by. Fra 1852 til 1868 blev der bygget en vej til Focșani. I 1895 blev jernbanelinjen til denne by taget i brug. Under 1. verdenskrig fandt der igen kampe sted i nærheden af Odobești..

Byens vigtigste industri er vindyrkning. Derudover er fødevareindustrien og møbelfremstilling vigtige.

Kilder og henvisninger 

Byer i distriktet Vâlcea
James Carlisle

Sir James Beethoven Carlisle (født ) er en tandlæge og politiker fra Antigua og Barbuda, der var Antigua og Barbudas 2. generalguvernør fra 1991 til 2007.

Referencer

Eksterne henvisninger

Antigua og Barbudas generalguvernører
Louise Lake-Tack

Lady Louise Agnetha Lake-Tack (født ) er en sygeplejerske og jurist fra Antigua og Barbuda, der var Antigua og Barbudas 3. generalguvernør fra 2007 til 2014. Hun var den første kvinde, der blev generalguvernør i Antigua og Barbuda.

Referencer

Eksterne henvisninger

Antigua og Barbudas generalguvernører
Rodney Williams

Sir Rodney Errey Lawrence Williams (født ) er en læge og politiker fra Antigua og Barbuda, der har været Antigua og Barbudas 4. generalguvernør siden 2014.

Referencer

Eksterne henvisninger

Antigua og Barbudas generalguvernører
Trouée d'Arenberg

Trouée d'Arenberg eller Tranchée de Wallers-Arenberg (dansk: Arenbergskoven) er en skov i det nordlige Frankrig. Skoven er berygtet på grund af dens tilstedeværelse i forårsklassikeren Paris-Roubaix, der går over en brostensbelagt strækning. I 1968 anbefalede den franske cykelrytter Jean Stablinski denne brostensbelagte strækning i byen Wallers til arrangørerne af Paris-Roubaix, da de ledte efter nye brostensbelagte strækninger. Det virkelige navn på den brostensbelagte vej er La Drève des Boules d'Hérin, og den er 2,4 kilometer lang. Navnet på brostensstrækningen i løbet er Trouée d'Arenberg.

Trouée d'Arenberg har et frygtet omdømme i cykelfeltet. Der sker årligt styrt, som nogle gange har katastrofale konsekvenser. I 1998 styrtede Johan Museeuw og brækkede sin knæskal, og i 2001 brækkede Philippe Gaumont sit lårben på strækningen.

Kontroversen omkring Trouée d'Arenberg førte til, at denne brostensbelagte strækning blev fjernet fra Paris-Roubaix-ruten i 2005.

I 2006 genindsatte arrangørerne af Paris-Roubaix strækningen, dog i modsat retning, så rytterne skulle køre op ad bakke i stedet for ned ad. Dermed sænkes hastigheden betydeligt, og strækningen er mindre farlig. I 2007 blev skovens brostensbelagte strækning igen inkluderet i ruten i den traditionelle retning. Stenene i skoven blev "omlagt" for at forbedre de dårligste dele.

Eksterne henvisninger

 Cyclingnews: sektorerne i Paris-Roubaix

Paris-Roubaix
Nord
Marginal forbrugskvote

Den marginale forbrugskvote eller marginale forbrugstilbøjelighed (direkte oversat fra det engelske udtryk marginal propensity to consume) angiver, hvor meget det private forbrug stiger med, hvis den disponible indkomst stiger med én enhed. 

Den marginale forbrugskvote vil normalt være større end 0, da gennemsnitspersonen normalt vil sætte sit forbrug op, hvis hendes indkomst stiger. Samtidig vil den også normalt være mindre end 1, da gennemsnitspersonen normalt også vil forøge sin opsparing, når indkomsten stiger. Denne egenskab ved den marginale forbrugskvote, altså at den udgør et tal mellem 0 og 1, spiller en vigtig rolle i flere makroøkonomiske modeller som det keynesianske kryds og IS-LM-modellen. Blandt andet er den afgørende for den såkaldte multiplikatoreffekt, der forklarer, hvordan ekspansiv finanspolitik såvel som andre ændringer i den samlede efterspørgsel vil påvirke samfundsøkonomien.

I undersøgelser finder man ofte, at den marginale forbrugskvote er højere for lavindkomst- end for højindkomstgrupper. Ligeledes har yngre personer en højere marginal forbrugskvote end ældre. 

Ved siden af den marginale forbrugskvote findes også den gennemsnitlige forbrugskvote, der blot er lig med det samlede private forbrug delt med den disponible indkomst.

Kilder 

Makroøkonomi
Mikroøkonomi
Carrefour de l'Arbre

Carrefour de l'Arbre er en brostensbelagt strækning i Nordfrankrig i kommunerne Camphin-en-Pévèle, Baisieux-Sin og Gruson, kendt fra forårsklassikeren Paris-Roubaix.

Carrefour de l'Arbre, som frit kan oversættes til "trækrydset", er med sin længde på 2,1 km og vejens dårlige tilstand, en af de vanskeligste brostensstrækninger i løbet. Sammen med brostensstrækningerne Mons-en-Pévèle og Trouée d'Arenberg, er den en af de tre strækninger med den højeste sværhedsgrad på fem stjerner. Fordi Carrefour de l'Arbre normalt er den sidste svære brostenstrækning, kun 15 kilometer fra mål ved Vélodrome André-Pétrieux i Roubaix, er det på denne strækning flere gange blevet afgjort, hvem der skulle vinde Helvedet i nord, Paris-Roubaix. Langs strækningen er der en kendt café-restaurant, L'auberge de l'Arbre.

I 2014 blev Carrefour de l'Arbre inkluderet på 5. etape af Tour de France.

Eksterne henvisninger

Paris-Roubaix
Nord
Frankrigs volleyballlandshold (damer)

Frankrigs volleyballlandshold er Frankrigs landshold i volleyball. Holdet har deltaget i VM tre gange og i EM flere gange (med en fjerdeplads som bedste placering). De vandt European Volleyball League 2022.

Referencer

Volleyball i Frankrig
Volleyballlandshold
Volodymyr Hrojsman

Volodymyr Borysovytj Hrojsman (; født  i Vinnytsja, Ukrainske SSR) er en ukrainsk politiker, der var Ukraines 16. premierminister fra 2016 til 2019.

Før han blev premierminister var han borgmester i byen Vinnytsja i det centrale Ukraine fra marts 2006 til februar 2014. Fra  februar til november 2014 var han samtidigt første vicepremierminister for regionalpolitik og minister for regional udvikling, byggeri og boliger og kommunale tjenester. Derefter var han formand for Verkhovna Rada (Ukraines parlament) fra november 2014, indtil han blev udnævnt til premierminister i 2016. Han blev afløst af Oleksij Hontjaruk i 2019.

Referencer

Eksterne henvisninger 

Ukraines premierministre
Politikere fra Ukraine
Jurister
Personer fra Vinnytska oblast
Billesholm (Skåne)

Billesholm er en mineby i Skåne, der nu er vokset sammen med Bjuv og Gundestrup , og har fået sit navn fra grundlæggeren af ​​Billesholm kongsgård, adelsmanden Jens Bille (1531–1575) fra den danske (skånske) uradelsslægt Bille.

Kilder og henvisninger 

Bjuvs kommun
Byer i Skåne län
Jens Bille

Jens Bille (1531-1575) var en dansk (skånsk) adelsmand. Sad under hele den nordiske syvårskrig som lensmand på Gulland (Gotland). Hans hovedgods var  og Vram, sidstnævnte af Jens Bille omdøbt til Billesholm. Han var meget interesseret i folkeviser og har efterladt sig et stort og værdifuldt manuskript med nedskrevne sange, som i dag opbevares på landsarkivet i Odense.  Jens Bille blev begravet i Nørre Vram  kirke.

Se også 
Jens Billes visebog

Referencer 

Adel fra Danmark
Lensmænd fra Danmark
Norra Vram

Norra Vram (dansk: Nørre Vram )  er kirkebyn i Nørre Vram sogn, beliggende nordøst for Bjuv under Söderåsen/Sønder ås (etymologi: Vrå (bugte) + um ). Sognet har været splittet mellem Lugede og Sønder Aasbo herreder. 

Jens Bille er begravet i Nørre Vram kirke.

Kilder og henvisninger

Bjuvs kommun
Byer i Skåne län
Allerum

Allerum (på dansk Alrum; etymologi, trænavnet al/el + rum , der findes også et Alrum i Jylland), er en landsby og sogn ca. syv km nord for Helsingborg i Skåne. 

Allerum/Alrum sogn udgør historisk den sydligste del af Kullen (Kullebygden) , og er i dag vokset sammen med Helsingborg by, hvor Hitterup (Hittarp)  og Larød, i Alrum sogn, nu er hvor de rigeste i Helsingborg og det nordvestligste Skåne, bor.

Kilder og henvisninger

Byer i Helsingborgs kommun
Brandsted

Brandstad (på dansk: Brandsted ) er en landsby og sogn ca. fem km nord for Sjöbo i Skåne, og det historiske tingsted i Fers herred.

Kilder og henvisninger

Byer i Skåne län